b'\n_START_ARTICLE_\nOrganisasjonsstruktur\n_START_SECTION_\nFunksjonell struktur\n_START_PARAGRAPH_\nOrganisasjoner som er inndelt funksjonelt har delt sine avdelinger etter spesialisering. Typiske avdelinger man ser i organisasjoner som dette er regnskap, produksjon, forskning og utvikling, salg og distribusjon. Dette skaper spesialiserte enheter som innehar spisskompetanse innenfor respektive felt. Det kan derimot oppst\xc3\xa5 problemer og noen ganger konflikter mellom avdelinger da disse ikke alltid har samme fagbakgrunn og m\xc3\xa5l. Dette er ogs\xc3\xa5 en veldig rigid struktur som ikke er egnet for organisasjoner i konstant endring. Det er vanskelig \xc3\xa5 minske og \xc3\xb8ke organisasjonen i raske vendinger da dette krever endringer i alle organisasjonens enheter.'